**E L Ő T E R J E S Z T É S**

**2016. május 17.- i képviselő-testületi ülésre**

**Somosmáli utca felújítására pályázat benyújtása**

A helyi önkormányzatokért felelős miniszter az államháztartásért felelős miniszterrel közösen pályázatot hirdet a Magyarország 2016. évi központi költségvetéséről szóló 2015. évi C. törvény (továbbiakban: költségvetési törvény) 3. melléklet II. 3. pont a), b) és c) pontok szerinti

**Önkormányzati feladatellátást szolgáló fejlesztések támogatásra,** összhangban

- az államháztartásról szóló 2011. évi CXCV. törvény (a továbbiakban: Áht.),

- a számvitelről szóló 2000. évi C. törvény,

- a közbeszerzésekről szóló 2015. évi CXLIII. törvény (a továbbiakban: Kbt.),

- az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), rendelkezéseivel.

**A pályázat célja:** A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében.  Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

**Pályázati alcélok:**

**a)** **Kötelező önkormányzati feladatot ellátó intézmények fejlesztése, felújítása,** **(továbbiakban: intézményfejlesztés)** Rendelkezésre álló keretösszeg 2 000 millió Ft. Maximálisan igényelhető támogatás összege 30 millió Ft. Támogatási intenzitás: 50% - 95%.

aa) Tízezer fő lakosságszámot meghaladó településeken lévő bölcsődei nevelést végző intézmény infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának fejlesztése, felújítása (a továbbiakban: hivatalfejlesztés)

**b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)** Rendelkezésre álló keretösszeg 500 millió Ft. Maximálisan igényelhető támogatás összege 20 millió Ft. Támogatási intenzitás: 50% - 85%.

***c) Belterületi utak, járdák, hidak felújítása. Rendelkezésre álló keretösszeg 2500 millió Ft. Maximálisan igényelhető támogatás összege 10 000 fő lakosságszám feletti városok 30, 10 000 fő lakosságszám alatti települések 15 millió Ft. Támogatási intenzitás: 50% - 85%.***

**A támogatás maximális mértéke** függ a megvalósítandó alcéltól, illetve a Pályázó egy lakosra jutó adóerő-képességétől.

**A pályázati adatlap benyújtása:** elektronikus úton az ebr42 önkormányzati információs rendszeren keresztül, az erre a célra kialakított pályázati felületen, valamint papír alapon történik, határideje: 2016. június 2. / június 3.

**A fenti pályázati kiírásnak megfelelően javasolom a pályázat benyújtását a Somosmáli utca felújítására. Az érintett útszakasz két helyrajzi számon van a 7. és 13/4 hrsz.-ú ingatlanok.**

**A beruházás tervezett költsége: Ft**

**Pályázaton igényelhető (85 %): Ft**

**Szükséges önerő (15 %): Ft**

A pályázat benyújtásához szükséges árajánlat mellékelve.

Kincsesbánya, 2016. május 12.

 Bajkai János

 polgármester